ટીખળી મિત્ર ડોકીયું કરીને જતો રહે એવી રીતે વરસાદ આવ્યો અને ગયો. એના કારણે ગરમીને જાણે નવો જનમ મળી ગયો હોય તેવી રીતે ધૂણે છે. બાળકો વેકેશન પડે તે દિવસે જે આનંદથી દોંડે તેવા આનંદથી દોંડતો પવન જુનની જુની ઓળખ ભુંસી નાખે છે. જુનમાં બે જ નવાજુની હોય, શાળાઓ ખુલે અને વરસાદ પડે. વરસાદ પડે એટલે ખેડૂત હળ જોડે, શિક્ષક નવા વિધ્યાર્થીઓમાં એની નજર વાવે. વાવેતરની ઋતુ આમ જામે. મન અને પૃથ્વી નવા ગર્ભાધાનનો ભાર અનુભવે. આવતે અઠવાડિયે હું ક્વાંટના ગામડાઓમાં જઈ રહ્યો છું, કન્યા-કેળવણી અને પ્રવેશોત્સવ-2012 ના માહોલને પામવા અને માપવા.